కనబడుట లేదు!!!
తాజా వార్త. చాలా రోజుల తర్వాత, కనీసం 21 కరోనా రోగులు
ఉండే ఒక క్రూయిజ్ నౌకకు ఎట్టకేలకు పోర్టులో నిలిపేందుకు అనుమతి దక్కింది.
ప్యాసింజర్లందరూ క్వారంటైన్లో ఉంటారు.
వాషింగ్టన్ రాష్ట్రం ఇవాళే కొందరు చనిపోయారని పేర్కొంది,
ఈ మరణాలన్నీ నర్సింగ్ హోమ్స్, ఇంకా దీర్ఘకాల రోగ ఆసుపత్రుల్లో సంభవించాయి.
ప్రస్తుతం దేశవ్యాప్తంగా
నిర్ధారణ అయిన కేసులు 420కి పైగా ఉన్నట్లు సీడీసీ తెలిపింది...
న్యూ యోర్క్ రాష్ట్రం కంటేయిన్మెంట్ జోన్ ని ఏర్పాటు చేసింది,
ఇంకా దేశవ్యాప్తంగా అనేక పాఠశాలలు విద్యార్థులకు సెలవులు ప్రకటించాయి...
ఆలెక్స్ ఇవాళ సెలవు తీసుకున్నారు.
మిట్చ్ కెస్లర్ అంత్యక్రియల్లో ఆమె చెప్పిన వాటి గురించి కూడా మాకు తెలుసు.
ఆమెకి తెలియకుండా, ఆమె సమ్మతి తీసుకోకుండానే షూట్ చేశారని కూడా
మాకు తెలుసు.
ఆమె ఇటలీ నుండి వచ్చాక, ఆమెతో నేరుగా కాంటాక్ట్ లో ఉన్న ఆమె సహోద్యోగుల పట్ల
మీ ఆందోళనకు మేము ధన్యవాదాలు తెలుపుతున్నాం,
ఆ విషయంలో మీ అసహనాన్ని మేము గుర్తించాం కూడా.
యుబిఎ+
ఆ విషయంలో యుబిఎ తగిన దర్యాప్తు ప్రారంభిస్తుంది.
స్ట్రీమ్ అవుతోంది 3. 11. 20
ఇది జనాల దృష్టిలో పడితే,
చెప్తున్నా కదా, ఈ ఈవెంట్ ని చూస్తే వాళ్ల దిమ్మైతిరిగిపోద్ది.
ఈవెంట్ ఉద్దేశమే జనాల దృష్టిని ఆకర్షించడం,
జనాలను సభ్యులుగా చేరేలా చేయడం.
దీన్ని వాయిదా వేస్తే, ఎంత ఖర్చు అవుతుందో మనకేమైనా తెలుసా?
-దేవుడా. -మనమేమీ వాయిదా వేయడం లేదు.
ఇది లాంచ్ కార్యక్రమం, అది రేపే జరుగుతుంది.
ఈ లాంచ్ కార్యక్రమాన్ని వాయిదా వేస్తే ఎంత ఖర్చు అవుతుందో అని మాత్రమే అడిగా.
మీకు ఆ లెక్కలు కావాలంటే, మనం ఆ వివరాలను...
ఓ విషయం, మీరు నాకూ, సిబిల్ కి కొద్ది సేపు ఏకాంతాన్ని ఇవ్వగలరా?
మనం కార్యక్రమాన్ని వాయిదా వేయడం లేదు. ఆ ప్రసక్తే లేదు.
కోరీ. మన కళ్లెదురుగా ఐస్ బెర్గ్ ఉంది.
నేరుగా వెళ్లి దాన్ని గుద్దుతానంటే, నువ్వు పోటుగాడివి అయిపోవు.
మనది టైటానిక్ నౌక కాదు, సిబిల్.
మనదేమీ అట్లాంటిక్ మహాసముద్రంలో ప్రయాణించే లగ్జరీ నౌక కాదు.
మనది చందమామ మీదకి దూసుకెళ్లే రాకెట్, అర్థమైందా?
మనది అపోలో 13,
కాకపోతే అందులోని వ్యోమనౌకల్లా మనమేమీ మిషన్ ని రద్దు చేయాలి అని అనడం లేదు.
నువ్వు ఐకారస్ కి ఎక్కువ, టామ్ హ్యాంక్స్ కి తక్కువ అని నీకనిపించడం లేదా?
మన కార్యక్రమానికి టామ్ హ్యాంక్స్ ఎలాగూ వస్తున్నాడు.
మనం ఈ కార్యక్రమాన్ని అసలు ఎందుకు రద్దు చేయాలి? నన్ను విఫలమవ్వమంటున్నావా?
లేదు, లేదు.
నువ్వు విఫలమవుతావేమో అనిపిస్తోంది.
దురదృష్టవశాత్తూ, మార్కెట్లు కూడా అవే సంకేతాలు ఇస్తున్నాయి.
-మార్కెట్ అంతా పతనమవుతోంది. -మరీ మనంత కాదు కదా.
ట్రేడర్లు మన మీద నమ్మకం కోల్పోతున్నారు. కానీ ఇంకా నేను నిన్నే నమ్ముతున్నాను.
అయితే దీన్ని ప్రారంభించే అవకాశం నాకు ఇవ్వు.
మనం లాంచ్ ని, అలాగే లాంచ్ కార్యక్రమాన్ని వాయిదా వేస్తే,
మనకి మళ్లీ ఇంకో అవకాశం వస్తుందో రాదో కూడా అనుమానమే.
ఓ విషయం అడుగుతాను ఆగు.
ఇది స్ట్రీమింగ్ సర్వీస్ గురించా?
లేదా నీ గురించా?
ఆ రెండూ దీని మీదనే ఆధారపడున్నాయి.
-నువ్వు వెళ్లిపోతున్నావా? -అసలు నేను వచ్చి ఉండకూడదు.
మనం ఎంతో కుమ్మరించి తెచ్చుకొన్న
మన మార్నింగ్ షో యాంకర్, ఇంకా ఆ కామపిశాచిని వదలలేకపోతే
దానికి నేనెందుకు వచ్చి కరోనా సోకే రిస్క్ తెచ్చుకోవాలి?
దానికి నిన్నేమీ అనడం లేదులే. నీకు తెలీదు కదా.
తనతో ఎవరు కాంటాక్ట్ లోకి వచ్చారో మనకి తెలుసా?
నా షోలో అందరూ వచ్చుంటారు.
ఇప్పుడు ఏం చేయాలో మనం వాళ్లకి చెప్పాలి.
అంటే, ఆలెక్స్ కి కోవిడ్ ఉంటే.
అన్ని విషయాలనూ పరిశీలిస్తే, తనకి ఉండపోవచ్చనే నాకు అనిపిస్తోంది.
వాణిజ్య ప్రకటనల నుండి తప్పుకుంటామని చాలా మంది మనల్ని బెదిరిస్తున్నారు.
అందరికీ ఏం చెప్పాలో నాకు అర్థం కావట్లేదు,
ఎందుకంటే, తను చేసిన తప్పులు ఇన్నీ అన్నీ కావు.
డగ్ తో మాట్లాడాను,
చూస్తుంటే, ఆలెక్స్ తానంతట తానే తప్పుకునేలా ఉంది.
కాబట్టి...
ఒక్క నిమిషం అందరూ ఆగుతారా?
హాయ్, ఆలెక్స్.
-ఇప్పుడు నీ తలకి ఎలా ఉంది? -ఓ విషయం చెప్పనా?
ధన్యవాదాలు. నాకు... నాకు బాగానే ఉంది. ఇప్పుడు ఇంట్లో ఉన్నాను.
కానీ నాకు కోవిడ్ టెస్టులో పాజిటివ్ వచ్చింది.
ఓరి దేవుడా.
అందరినీ ఇళ్ళకు పంపించేయ్. ఇప్పుడే వెళ్లు.
స్టెల్లా? నేనేం అన్నానో విన్నావా?
మన్నించాలి. అది చాలా బాధాకరమైన విషయం. మేమేమైనా సాయం అందించాలా?
నాకు పర్వాలేదులే.
కానీ, దీన్ని నేను ప్రకటించాలా?
మన వాళ్లకి కరోనా సోకే అవకాశం ఉందని మేము చెప్పాలి,
కానీ దానికి కారణం నువ్వని మేము చెప్పంలే.
నువ్వు కోలుకోవాలని కోరుకుంటున్నా.
అదీగాక, నేను...
నేను వెళ్లాలి, మనం అందరికీ పరీక్షలు చేయించాలి.
ఇప్పుడు అసలు ఏం చేయవచ్చో కూడా నేను చూడాలి.
స్టెల్లా! హేయ్! హేయ్! మనం ఉద్యోగుల గోప్యతను కాపాడాలి!
సరసంలో కనబడని కోణం
ఇంత కంటే దారుణం ఇంకేం జరిగే అవకాశముంది?
అందరూ వినండి.
అందరూ ఇక్కడికి రండి. దయచేసి ఇక్కడికి వస్తారా?
ధన్యవాదాలు. త్వరగా, త్వరగా రండి.
సరే మరి. ధన్యవాదాలు. చాలా చాలా ధన్యవాదాలు.
త్వరగా రావాలి. ధన్యవాదాలు.
ఓపిక వహించినందుకు మీకు ధన్యవాదాలు. మీకు ఒక ఈమెయిల్ వచ్చుండాలి...
-ఒకరికి కోవిడ్ సోకిందా? -దురదృష్టవశాత్తూ, అది నిజమే, మనం...
-ఓరి దేవుడా! భగవంతుడా. -అయ్య బాబోయ్.
ఒకరికి కోవిడ్ సోకిందా? లేక అది సోకింది ఆలెక్స్ కా?
ఉద్యోగుల వ్యక్తిగత ఆరోగ్య సమాచారాన్ని మేము బయటకు వెల్లడించలేము.
ఈ రోజు ఆలెక్స్ రాలేదు.
-బ్రాడ్లీ కూడా రాలేదు. -కానీ సోకింది బ్రాడ్లీకి కాదు.
నిజంగానే తన తలకి గాయమైందా, లేక కోవిడ్ సోకిందని తను ఆసుపత్రిలో చేరిందా?
లేదా కోవిడ్ సోకిందని తన తలని తానే కొట్టుకుందా?
తను ఇలా చేసిందంటే నేను నమ్మలేకపోతున్నాను.
-చాలా నిర్లక్ష్యంగా వ్యవహరించింది. -నిర్లక్ష్యంగా కాదు, కుట్రపూరితంగా.
-మేము... -మనం సరికాని ప్రశ్నలు అడుగుతున్నామేమో?
మనం ఇప్పుడు ఆలెక్స్ బాగోగుల గురించి ఆలోచించాలి కదా?
-మీకు ఇది ముందే తెలుసా? -ఏంటి?
మిత్రులారా, మిత్రులారా!
ఆలెక్స్ ఏదో చేసిందని మీరు ఫీలైపోతున్నారు, కానీ మీ క్షేమం కోసం, అలాగే
ఈ వ్యక్తికి నేరుగా కాంటాక్ట్ లోకి రాని ఇతరుల క్షేమం కోసం,
మీరందరూ ఇళ్ళకు వెళ్లిపోవాలి.
ఇది ఎలా వ్యాపిస్తుందో అనే ఖచ్చితమైన సమాచారం మనకింకా తెలీదు.
ఇంట్లో ఉండి కూడా పని చేయగల వారు అదే కొనసాగించవచ్చు.
-అప్పుడు నా పరిస్థితి ఏంటి? -దాని గురించి మేము ఆలోచిస్తున్నాం.
మనం షోని జరుపుతాం, కానీ ఎలా ఏంటి అని ఇంకా ఆలోచిస్తున్నాం.
కానీ మీ ఆరోగ్యం క్షేమం కోసం ఈ పని చేస్తున్నాం.
కాబట్టి ప్రస్తుతానికి,
మీరు నేరుగా ఇంటికి వెళ్లి, తదుపరి సూచనల కోసం వేచి ఉండండి, సరేనా?
హేయ్, డేనియల్. ఒక్క నిమిషం ఆగు.
టిఎంఎస్ కి తర్వాతి కొన్ని వారాలు నువ్వు యాంకర్ గా వ్యవహరించాలి.
ప్రస్తుతానికి ఇంటి నుండే, తర్వాత ఏమవుతుందో చూడాలి.
-నేను చేయలేను. ఆలెక్స్ ని తీసేశారా? -డేనియల్, ఆ విషయం నేను చెప్పలేను.
లేకపోతే, ఇంకెవరైనా చస్తే బాగుంటుందని ఎదురు చూస్తున్నారా?
నీకు అర్థమయ్యేలా చెప్తా ఆగు.
ఆలెక్స్ అందమైన తెల్లజాతి మహిళ కాకపోయుంటే కనుక...
డేనియల్, ఓసారి నన్ను చూడు. నన్ను చూసి మాట్లాడు.
నీ పరిస్థితి నాకు అర్థమైంది, స్టెల్లా.
ఇతరులు లేనప్పుడు వారి స్థానంలో నన్ను ఉండమంటావనే విషయం నాకు అర్థమైంది,
ఎందుకంటే, అందరూ నిన్ను బాగా నిరాశపరిచారు.
కానీ ప్రస్తుతానికి, నా కుటుంబానికి నేను అండగా ఉండాలి.
మా తాతయ్య వృద్ధాశ్రమంలో ఉన్నాడు.
అతను అక్కడ ఉండటం సురక్షితం కాదు.
నేను అతడిని అక్కడి నుండి నా ఇంటికి తీసుకురావాలి.
నేను లాస్ ఏంజలెస్ కి వెళ్లాలి, కానీ కరోనా బారిన పడకుండా ఉండేలా చూసుకోవాలి,
అంటే విమానాలకు, హోటల్స్ కి దూరంగా ఉంటూ వెళ్లాలి.
అంటే నీకు అర్థమవుతోందా?
ఒక నల్లవాడు తన సొంత కారులో పడుకొన్నా పోలీసులు దాన్నో నేరంగా చూసే పరిస్థితి.
కానీ ఏదేమైనా నేను ఆ పనయితే చేయాలి.
మేము సాయపడగలం. ఆ అవకాశం మాకు ఇవ్వు.
కానీ ఇప్పుడు నీ అవసరం మాకు ఉంది.
డేనియల్, నిన్ను పట్టించుకోవడంలేదనే ఫీలింగ్ నీకుందని తెలుసు, అది సరైనది కూడా కాదు.
మాది పొరపాటు అని నువ్వు నిరూపించు.
నా గురించి ఇప్పటికే మీకు తెలీకపోతే, ఇక ఎప్పటికీ తెలీదు.
నా సత్తా ఏంటో చూపించీ చూపించీ నేను అలసిపోయాను.
నీ సత్తా ఏంటో చూపించడం కాదు. నువ్వు చైనాలో ఉన్నావు కదా, ఆ అనుభవాన్ని వాడు.
మన జీవితకాలంలో ఇంత కన్నా పెద్ద కథనం మళ్లీ మనకు దొరక్కపోవచ్చు.
దీనికి నువ్వు సరైన వాడివి, నీకు అవకాశం ఇచ్చే సరైన చోటు ఇది.
-జనాలకు వార్తలు చెప్పేవారు ఎవరోకరు కావాలి. -సరే, ఇదే వార్తలంటే, సరేనా?
అందరూ వార్తలని తమ జేబులోనే పెట్టుకొని తిరుగుతున్నారు.
పనీపాటా లేని వాళ్లే టీవీ పెట్టుకొని మన వార్తలను చూస్తారు.
డేనియల్, నువ్వు అలా వెళ్లిపోలేవు, మన మధ్య ఒప్పందం ఉంది.
అంటే, అందరూ తమకు నచ్చినట్టు తాము చేసుకోవచ్చు,
కానీ నా విషయంలోనే మీకు ఒప్పందం గుర్తుకొచ్చిందా?
ఇప్పుడు ఆ ఒప్పందం లేదులే.
నేను మానేస్తున్నాను.
ఇంకో విషయం, నాలో ఆకట్టుకొనే గుణం ఉందని మా తాతయ్య అనుకుంటున్నాడు.
చెప్పేశావా.
-ఆలెక్స్ విషయం కోరీకి తెలుసా? -అయ్యయ్యో.
కస్టమర్లకు ఆరు నెలల ఉచిత ట్రయల్ అందించే విషయం గురించి ఆలోచిస్తావా?
ఆరు ఏళ్లయితే ఎలా ఉంటుంది, గ్లెన్?
-కైల్, ఈ రోజు నా మిగతా షెడ్యూల్ ఏంటి? -మీ ఆఖరి అపాయింట్మెంట్ ఏంటంటే...
పాలా... తన ఇంటి పేరు నా నోరుకు తిరగట్లేదు, ఇంకో గంటలో తనతో అపాయింట్మెంట్ ఉంది.
-ఎవరు? -దర్శకురాలు. ఆలెక్స్ కి సహాయంగా.
ఆలెక్స్ కి సాయం చేసేంత సమయం నాకు లేదు.
మన్నించమని చెప్పి, ఒక శాంపిల్ తీసుకొని, ఒకసారి అదెలా ఉందో చూసి నాకు చెప్పు.
-అలాగే. -ధన్యవాదాలు.
కోరీ, మనం రూపొందించింది చాలా ప్రత్యేకమైనది,
కానీ మరొక స్ట్రీమింగ్ సర్వీస్ కి అదరణ అంతగా దక్కకపోవచ్చని మనకి తెలుసు.
-నువ్వేం చెప్పాలనుకుంటున్నావు, గ్లెన్? -మనం వాయిదా వేయాలేమో.
జనాలు వార్తలపై ఎనలేని ఆసక్తిని చూపుతారు. కానీ యుబిఎ+లో వార్తలు ఉండవు.
-హేయ్, స్టెల్లా. -ఏంటి సంగతి?
నువ్వు, వార్తల ముప్పేట దాడికి సిద్ధంగా ఉన్నావా?
భేషుగ్గా. సంసిద్ధంగా ఉన్నా.
ఆలెక్స్ కి కరోనా సోకింది
ప్లస్ విషయంలో నాకు చాలా ఆసక్తిగా ఉంది.
-మంచిది, మంచిది. -అవును.
మనం డాక్యుమెంటరీ సిరీస్ విషయంలో కలిసి పనిచేయడం గురించి చర్చివచ్చు.
సరే. ఆ ఆలోచన అదిరింది.
తను ఇటలీకి వెళ్లిందని మనకి తెలుసు అయినా కానీ తనని ఆఫీసుకు రానిచ్చాం
కొద్దిసేపయ్యాక సమావేశామవుదాం.
గ్లెన్, నాకూ, స్టెల్లాకి ఒక్క నిమిషం ఏకాంతం ఇస్తావా? ధన్యవాదాలు.
అలాగే.
ఈ చీటీలను చింపేయ్
వెళ్లేటప్పుడు తలుపు మూసేసి వెళ్తావా? ధన్యవాదాలు.
భగవంతుడా.
అబ్బా. తనకి ఇప్పుడు బాగానే ఉందా?
నాకు అంతగా... బాగానే ఉందనుకుంటా.
పోన్లో తను బాగానే ఉన్నట్టు అనిపించింది.
దేవుడా, తన గోతిని తనే తవ్వుకుంది...
-తనతో పాటు చాలా మందికి తవ్వింది. -మనల్ని కూడా ముంచేసింది.
-అవును. ఇంకా... ఏంటి? -స్టెల్లా, నువ్వు...
-నువ్వు మరీ దగ్గరగా ఉన్నావు. -ఏంటి?
నువ్వు ఇప్పుడు మరీ దగ్గరగా ఉన్నావా?
-ఓరి దేవుడా. అయ్యో. -అవును. అంతా అయోమయంగా ఉంది.
ఇప్పుడు కాస్త బాగుంది.
సరే, అయితే, మనం మరొక ప్రకటనని కూడా పక్కకు పెట్టేసి,
ఇప్పుడు ఆలెక్స్ మళ్లీ మనల్ని ముంచినదానికి అందరికీ ఏదోకటి చెప్పాలి.
ఈ విషయం ఇంకెవరికి తెలుసు?
మియాకి తెలుసు. హెచ్ ఆర్ శాఖకు తెలుసు.
-సరే మరి. -సరే.
మనం ఓ పని చేద్దాం...
మనం తను ఎవరెవరితో నేరుగా కాంటాక్ట్ లో ఉండిందో, వారిని సంప్రదిద్దాం.
-అది మనం చేయాల్సినదేనా? -నాకు తెలీదు!
అసలు అదేంటో... నువ్వు చెప్పిందేంటో నాకు అర్థం కూడా కాలేదు.
ఎవరికి మాత్రం తెలుసు? నాకు కూడా తెలీదు!
ఇదంతా నేనే చేయడానికి ప్రయత్నిస్తున్నా. ఎవరికీ ఏమీ తెలీదు.
స్టెల్లా, మనం ఎంతకాలం వీలైతే అంత కాలం, దీన్ని బయటకు పొక్కనివ్వకూడదు.
సరే. అలాగే.
మనలో ఒకరికి కరోనా సోకిందని నేను మన సిబ్బందికి చెప్పాను.
అందరూ ఊహించేశారు. లోకం కూడా అలాగే ఊహిస్తుంది.
అవన్నీ ఊహాగానాలు మాత్రమే.
తను ఇటలీ నుండి 14 రోజుల క్రితం వచ్చిందా?
తనకి కరోనా అక్కడ సోకుంటే... అది తన అజాగ్రత్త వల్ల వచ్చింది.
కానీ తనకి ఇక్కడ వచ్చుంటే,
తను బాధలో ఉంది కనుక, మనం తనపై జాలి చూపించాలి.
అబ్బా. అయ్యయ్యో.
ఏంటి?
ఓరి దేవుడా.
అయ్యో.
సరే.
ఓరి దేవుడా.
సరే మరి. గ్యారీ.
గుడ్ ఆఫ్టర్ నూన్, మిస్ లెవీ.
గ్యారీ? గ్యారీ? నా కుక్క ఇక్కడికి ఎలా వచ్చింది? ఇన్నాళ్ళూ ఎక్కడ ఉండింది?
దాన్ని చార్లీ బ్లాక్ ఇచ్చి వెళ్లాడు.
మీరు ఆసుపత్రికి వెళ్లినప్పుడు, ఆయన దాన్ని ఇంటికి తీసుకెళ్లారు.
మీకు బాగానే ఉందా?
బాగానే ఉంది. పర్వాలేదు, ధన్యవాదాలు.
లారా పీటర్సన్ మొబైల్
లారా పీటర్సన్ మిస్డ్ కాల్
కానీ అది లాంచ్ కార్యక్రమానికి సిద్ధంగానే ఉంది, కదా?
లాంచ్ రోజున ఎలాంటి అవాంతరాలూ జరగకూడదు.
సరే. మిగతా వాటి సంగతి తర్వాత చూసుకుందాం.
ఇవాళ్టికి ఇక విశ్రాంతి తీసుకుంటున్నా. ఏమైనా ఉంటే కాల్ చేయ్.
సరే.
నేను డాక్టర్ బాట్జ్ ని, ఎలా ఉన్నారు, ఆలెక్స్?
నాకు అస్సలు బాగాలేదు. అసలు ఏమైందో కూడా నాకు తెలియట్లేదు,
నేను ఆసుపత్రిలో చేరితే మంచిదనిపిస్తోంది.
మీకు శ్వాస ఆడించడంలో సమస్యగా ఉందా?
లేదనే చెప్పాలి.
లేదని చెప్పవచ్చా, లేదా అస్సలు ఇబ్బంది లేదా?
-ఇబ్బంది లేదు. -అయితే మీరు ఇంట్లోనే ఉండాలి.
ఒళ్ళంతా నొప్పులు.
టైలనాల్ వేసుకోండి.
శ్వాసలో ఇబ్బంది ఎదురైతే స్పైరోమీటర్ తెచ్చుకోండి, అది మీకు ఉపయోగకతం కాగలదు.
కానీ మీకు శ్వాసలో ఏ ఇబ్బందీ లేకపోతే, ఆసుపత్రికి వెళ్లకండి.
అలా వెళ్తే, మీ వల్ల అక్కడున్న వాళ్లకి కరోనా సోకే ప్రమాదం ఉంది.
దీనికి ఇంకా నిర్దిష్ట చికిత్సలంటూ ఏవీ లేవు.
మీకు ఆక్సిజన్ తగిలించాల్సి లేదా మిమ్మల్ని వెంటిలేటర్ లో పెట్టాల్సి వస్తే తప్ప,
మీరు అక్కడికి వెళ్లినా, అక్కడ వాళ్లు చేయగలిగినదేమీ లేదు.
కానీ వాటిని నిజంగా అవసరం ఉన్న వాళ్లకి ఉంచాల్సిన బాధ్యత మీపై ఉంది.
అమ్మా?
నువ్వు నాకే కావాలని చేశావు కదా?
అవును.
ఆలెక్స్, నాకు విషయం తెలిసింది.
నేను చనిపోతాను.
అలా ఏం జరగదులే.
దీని గురించి నీకు తెలీదు కదా.
నాకు ఒంటరిగా ఉండాలని లేదు.
సరే, అయితే, మాట్లాడుతూ ఉండు.
కానీ నేను నిద్రపోవాలి. కానీ నాకు నిద్రపట్టట్లేదు.
ఇంకా మాట్లాడటం కూడా... చాలా కష్టంగా ఉంది.
అయితే మనం మాట్లాడవలసిన పని లేదు.
నీ ఫోన్ ని నీ పక్కన ఉన్న దిండు మీద కానీ ఇంకెక్కడైనా కానీ పెట్టి...
దాన్ని అలాగే ఉంచేయవచ్చు.
నిజంగా?
అవును.
చిప్ ఫేస్ టైమ్ వీడియో
అర్థమైంది.
దేవుడా.
హాయ్.
నేను బతకనేమో అనిపిస్తోంది, చిప్.
నిజంగానే నేను బతుకుతానో లేదో అనిపిస్తోంది.
సరే, నువ్వు కేవలం...
నువ్వు ఏదో ఓకదానిపై దృష్టి పెట్టాలి. ఆ పని చేయగలవా?
నా మండుతున్న కళ్ళు లేదా నన్ను అందరూ అసహ్యించుకోవడం, వీటిలో దేని మీద పెట్టాలి?
నన్ను ఈ రెండే వేదిస్తూ ఉన్నాయి.
ఆలెక్స్, నేనే నిన్ను దూరం పెట్టలేదంటే,
ఇక మిగతావారందరూ కూడా నిన్ను దూరం పెట్టకపోవడానికి ఎంతో కొంత అవకాశం ఉంది.
నెట్వర్క్ నన్ను పీకేసిందా?
కరోనా సోకిన వారిని ఎలా పీకగలరు?
అంటే, నా వల్ల అందరికీ సోకి ఉంటే...
అంటే... బాబోయ్. నా అంత రాకాసి ఇంకెవరూ ఉండరు.
ఆలెక్స్, ఆ ఆలోచనను అస్సలు రానివ్వకు.
నేను చెప్తున్నా కదా, నువ్వు కోలుకొని మళ్లీ ఎప్పటిలాగే తిరుగుతావు.
చూడు, నీ కళ్లు మూసుకో.
లేదు, లేదు.
ఏమీ కాదులే.
నాకు కళ్లు మూసుకోవడం కష్టంగా ఉంది, కానీ ప్రయత్నిస్తాను.
అంతే, ప్రయత్నించాలి కదా.
నేను ఎక్కడికీ వెళ్లట్లేదు.
ఇక్కడే ఉంటాను.
అవును, నాకు తెలుసు. నేను...
డిటెక్టివ్ గ్రాంట్, ఆ విషయం నాకు అర్థమైంది.
కానీ మొదటి 48 గంటలు చాలా ముఖ్యమైనవి కదా?
అవును, అవి ముఖ్యమైనవే.
కొన్ని రోజులు గడిచాక, ఆధారం దొరకడం కూడా కష్టం కావచ్చన్న మాట నిజమే,
కానీ అతను ఒక మనిషి, లెక్కలు కాదు.
ఇప్పటికైతే అంతేలే. మీ సేవకు చాలా చాలా ధన్యవాదాలు.
...గట్టిగా, స్పష్టంగా చెప్పే విషయమేంటంటే,
దేశాలన్నీ చేతులు కలిపి ఈ మహమ్మారి ప్రభావాన్ని ఇప్పటికైనా తగ్గించవచ్చు.
కొన్ని దేశాలు సామర్థ్య లోటుతో తంటాలు పడుతున్నాయి.
కొన్ని దేశాలు వనరుల లోటుతో తంటాలు పడుతున్నాయి.
కొన్ని దేశాలు అయితే పట్టించుకోవడం లేదు.
మరి మార్చ్ 11, 2020 బుధవారపు మీ ఎనిమిది గంటల వార్తలు ఇవే.
ఈ విషయం నా నోటితో చెప్పాల్సి వస్తుందని నేను ఎప్పుడూ అనుకోలేదు.
"ప్రపంచ ఆరోగ్య సంస్థ మహమ్మారిని ప్రకటించింది."
ఇంకా ఇవాళే యుబిఎ+ లాంచ్ అవుతోంది.
ఈస్టర్న్ సమయం రాత్రి ఎనిమిదికి, పసిఫిక్ సమయం సాయంత్రం అయిదుకు,
మీ అభిమాన తారలు, కొత్తవారు, పాతవారు అందరూ మీ ముందుకు రాబోతున్నారు.
మీరు స్ట్రీమ్ కూడా చేయగలరు...
హాల్ ప్లీజ్ ప్లీజ్ ప్లీజ్
నువ్వు బాగానే ఉన్నావని చెప్పు చాలు, ఆ తర్వాత నేను నిన్ను ఇబ్బందే పెట్టను.
ఆర్చర్ గ్రే హోటల్ న్యూ యోర్క్
కోరీ, నేను నీతో ఓ విషయం మాట్లాడాలి.
-అయ్య బాబోయ్. -క్షమించు. క్షమించు.
నేను ఇప్పుడు నన్నేమీ చేయవద్దని నిన్ను బతిమాలాలా?
లేదు, నా ముఖం మీద ఈ పిచ్చి గుడ్డతో నీకు ఒక ఐడియా చెప్పాలని వచ్చా.
-దీన్ని మనం తర్వాత మాట్లాడుకుందామా? -అంత సమయం లేదు.
నాకు కూడా ఇప్పుడు చాలా పనులున్నాయి, అమ్మా.
ఈ మహమ్మారి సమయంలో
నేను చేస్తున్న పనులను చేయవచ్చో లేదో నాకు తెలీదు.
ఏం జరుగుతుందో అని, ఇప్పుడు ఎలా ఉండాలో అని ఎవరికీ తెలీదు.
ఈ షో కూడా దాని గురించే.
సరే. ఏంటి, ఏంటి? అసలు షో ఏంటి?
చూడు, ఇప్పుడు కొన్ని వందల మందికే కరోనా సోకింది. అది ఇంకా చాలా మందికి సోకుతుంది.
ఆలెక్స్ ఆ వ్యాధిని అనుభవిస్తూ, ఎలా కోలుకుంటుందో చూస్తే,
భయాందోళనల్లో ఉన్న ప్రజలకు, అది కాస్తయినా స్వాంతన చేకూరుస్తుంది కదా?
ఒకవేళ తను చనిపోతే?
కోరీ, తనకి ఏమీ కాదు.
కానీ ఏదేమైనా, ఇది పరిమిత ఎపిసోడ్ల సిరీస్ మాత్రమే అవుతుంది కదా?
అంటే, తనకి బాగా లేదు. ఇదే కదా సరైన సమయం.
ఇంకో విషయం చెప్పనా?
దీనికి ఇప్పటికే రాజకీయ కోణాన్ని అద్దారు, పైగా ఆలెక్స్ అందరికీ నచ్చే మనిషి కూడా.
ఆలెక్స్ ని ఇప్పుడు జనాలు అసహ్యించుకుంటున్నారు, చిప్.
లేదు, లేదు. ఆలెక్స్ అందరికీ నచ్చుతుంది.
తను ఎప్పుడూ సరైనవే చేయకపోచ్చు, కానీ ప్రధానంగా చూస్తే, తను చాలా మంచి మనిషి,
ఇంకా సమయం మించిపోకముందే తను సరిదిద్దుకోవాలనుకుంటోంది.
దీనికన్నా సందర్భోచితమైనది ఇంకేం ఉంటుంది?
ఇది వాస్తవీకంగా ఉంటుంది. కోవిడ్ ఉన్నవారిని చూస్తే జనాలకి కూడా ఊరటగా ఉంటుంది.
ఇవాళ యు.బి.ఎ.ఎన్.సిలో తనకి ఒక గంట స్లాట్ ఇవ్వండి చాలు. తనకు ఇది చాలా అవసరం.
కానీ తనకి కోవిడ్ ఉందని మేము ఎవరికీ చెప్పట్లేదు.
మేము తనని కాపాడటానికి ప్రయత్నిస్తున్నాం.
ఏం కాపాడటానికి ప్రయత్నిస్తున్నారు?
తనకి కోవిడ్ ఉంది. తనని... తనని అందరూ దూరం పెట్టేశారు.
తనకి ఇంకే దారి ఉంది చెప్పు.
-నేను లోపలికి వెళ్తున్నా. వెళ్తున్నా. -సరే.
-బాబోయ్, ఏంటి... -అవును.
-నేను అస్సలు నమ్మలేకపోతున్నా. -అవును, ఇది, అంటే...
-బాబోయ్. ఎలా ఏర్పాటు చేసుకున్నావు ఇలా? -అంటే, హెచ్ ఆర్ వాళ్లు తప్పదని అన్నారు.
-అంటే, నీకు తినడానికి ఏమేం పెడుతున్నారు? -అంటే... అదే. నువ్వు అలా...
హలో క్యాషియర్ గారూ, మీకు నా ఖాతా సంఖ్య కావాలా?
-అంటే, మన్నించు. నేను... ఇదంతా... -కాస్త... దూరం, దూరం.
క్షమించు. ఇదంతా పిచ్చిపిచ్చిగా ఉంది.
చూడు.
ఇవాళ్టి రాత్రి ప్రైమ్ టైమ్ లో ఆలెక్స్ కి ఒక గంట కేటాయించమని అడుగుతున్నావా?
అవును. ఆలెక్స్ మీద మనం చాలా ఖరు పెట్టాం కదా.
స్టెల్లా, దానికి కాస్తయినా న్యాయం చేద్దాం.
కోరీ, యు.బి.ఎ.ఎన్.సిలో ఆలెక్స్ ని చూపితే, మనం స్పాన్సర్లను కోల్పోతాం.
కోవిడ్ గురించి అందరికీ తెలియజేయడం లాగా ఇతరుల మంచి కోసమైనా కూడా
వాళ్లు అవేమీ పట్టించుకోరు.
సరే. అయితే యుబిఎ+లో చూపుదాం. అక్కడ స్పాన్సర్లు ఎవరూ లేరుగా.
సభ్యులను కోల్పోతావని నీకు ఆందోళనగా లేదా?
ఇంకా సభ్యులెవరూ లేరు కదా.
అయితే, నేను దాన్ని ఎక్కడో చోట చూపి తీరుతాను. కోరీ+ అనుకో.
నేను సభ్యురాలిగా చేరాను.
-అదన్నమాట. -కైల్, సభ్యునిగా ఒకరు చేరారు, సరేనా?
దాన్ని బిగ్ స్క్రీన్ మీద వచ్చేలా చేయ్.
-అలాగే, సర్. -ధన్యవాదాలు, స్టెల్లా.
లిజ్జి?
లిజ్జి!
లిజ్జి, నువ్వు ఇక్కడికి రాకూడదు.
-నేను చిప్ ని. -అబ్బా.
-నన్ను మహిళ అని ఎందుకు అనుకుంటుంటావు? -దేవుడా.
అబ్బా, చిప్.
నాకు కరోనా ఉంది. నీకు పిచ్చి పట్టిందా ఏంటి?
లేదు, ఆలెక్స్. ఆలెక్స్, పర్వాలేదు. నాకు కూడా కరోనా ఉంది.
మన్నించు, ముందు కాల్ చేసి ఉండాల్సింది.
అయ్యో.
అయ్యో, అయ్యయ్యో.
-నన్ను క్షమించు. మన్నించు. -అయ్యయ్యో. పర్వాలేదు. ఏం కాలేదు.
లేదు, నిజంగానే నాకేం కాలేదు. చూడు, ఇలా చూడు.
-మరేం పర్వాలేదు. నాకేం కాలేదు. -నీకెలా ఉంది? ఎలా ఉంది నీకు?
-నాకు మరీ అంత దారుణంగా ఏం లేదు, సరేనా? -నిజంగా?
నిజంగానే. నాకు లక్షణాలు కనిపించకపోవచ్చు, సరేనా?
-అలా ఉండాలనే ఆశిస్తున్నా, కోరుకుంటున్నా. -సరే.
చెప్తున్నా కదా, ముందు నాకు కుడా లక్షణాలేవీ కనిపించట్లేదనే అనుకున్నా,
ఆ తర్వాత దాని... దాని లక్షణాలు కనబడటం ప్రారంభిస్తాయి.
చాలా దారుణంగా ఉంటుంది.
కానీ మనం... మనం ఒకరికొకరం సాయం చేసుకుందాం.
ఆ మాట చెవిలో పన్నీరు పోసినట్టుగా ఉంది.
నా దగ్గర మంచి వార్త కూడా ఉంది. ఈ రాత్రి నెట్వర్క్ నిన్ను చూపాలనుకుంటోంది.
జోక్ చేస్తున్నావా?
-నాకు బాగా లేదు. -తెలుసు. కానీ అదే ఐడియా.
ఏంటి, నేను బాధ పడుతుంటే జనాలు చూడటమా?
అలాంటిదే అనుకో, కానీ ఇందులో పైశాచిక కోణం ఏమీ లేదు.
లేదు. అంటే...
-నేను ఏదో ఉన్నానంటే ఉన్నా ఇప్పుడు. -లేదు, లేదు.
నిజంగానా, నా పరిస్థితి... రేపా మాపా అన్నట్టుంది.
నేను అర్థం చేసుకోగలను. కానీ అదే ఐడియా.
మనం అనుకున్నట్టుగా నువ్వు వేరేదానిపై దృష్టి పెట్టాలి. ఆలెక్స్, అది ఇదే.
నాకు అస్సలు బాగా లేదు.
ఆలెక్స్, నాకు తెలుసు. కానీ ఈ కార్యక్రమం ముఖ్యమైనది, సరేనా?
ఈ వ్యాధి అంటే ఆషామాషీ కాదని జనాలకు అర్థమయ్యే అవకాశం ఉంది.
అది రాకుండా వాళ్ళు జాగ్రత్తపడతారు. వచ్చినా, ఎలా కోలుకోవాలో తెలుస్తుంది.
మనం జనాలకు సాయపడవచ్చు.
నాకు తెలుసు.
ఇది మరీ అతి ఆలోచనలా అనిపిస్తుంది,
నేనేమీ గట్టిగా కేకలు పెడుతూ స్ఫూర్తి నింపాలని కూడా అనుకోవట్లేదు.
సరే.
అబ్బా. షోకి కాస్తయినా ఉంచుకో.
-జోక్ కాదు. -మన్నించు.
భగవంతుడా.
ధన్యవాదాలు.
సరే. సరే.
సరే.
స్టాక్ మార్కెట్ ముగిసే సమయం 3:00కి అక్కడ ఉండాలంటే మీరు 2:15కి బయలుదేరాలి.
"వైర్డ్"తో మీకు ఆరు గంటలకు టెలిఫోన్ ఇంటవ్ర్యూ ఉంది.
-ఆ తర్వాత మీ కోసం మీ కారు వస్తుంది... -నువ్వు దేని కోసం వెతుకుతున్నావు?
...దానిలో మీరు ఈవెంట్ కోసం ఎం.ఎస్.జీకి వెళ్తారు. డెంజల్ ఆఫీసు వాళ్లు కాల్ చేశారు.
-అతను ఇక్కడ మర్చిపోయాడు. అతనికి ఇష్టమైన... -నమస్కారం.
మీకు ఏం కావాలి?
మీరు నిన్న జరగాల్సిన మన సమావేశాన్ని రద్దు చేశారు.
నేను మీ అసిస్టెంట్ తో మాట్లాడాను. చాలా పరుషంగా సమాధానమిచ్చాడు.
-నేను ఏమన్నానంటే... -కాదు.
మీరు రద్దు చేసుకోవాల్సి వచ్చిందని, శాంపిల్ పంపించమన్నారని అతను చెప్పాడు.
నేను ఆ పని చేయలేనని చెప్పాను,
కానీ నేను ఇటలీకి వెళ్లిపోయే ముందు మిమ్మల్ని కలవాలనుకుంటున్నాను.
నేను న్యూ యోర్క్ కి వచ్చినప్పుడు ఫోన్ చేసేంత తీరిక కూడా మీకు లేదని అన్నాడు.
కాబట్టి, నేను న్యూ జెర్సీకి వెళ్లి, మళ్లీ ఇక్కడికి వచ్చాను.
మీకేం చెప్పాలో కూడా నాకు అర్థమవ్వట్లేదు. నేను బయటకి వెళ్తున్నా.
-నేను ఒక శాంపిల్ ని తెచ్చాను. -మీ వద్ద శాంపిల్ లేదని చెప్పారు కదా.
అవును, ఆమె అదే చెప్పింది. ఆమె...
లేదు. నా దగ్గర ఉన్న శాంపిల్ ని మీకు ఇచ్చేసి వెళ్లలేనని అన్నాను.
-నేను కూడా ఉండి మీకు చూపించి వెళ్లాలి. -ఆయన ఇప్పుడు వేరే చోటికి వెళ్లాలి.
దయచేసి కేవలం రెండే నిమిషాలు చూడండి.
-సెక్యూరిటీని పిలవమంటారా ఏంటి? -అబ్బా, ఇక ఆపండి.
ఆలెక్స్ లెవీకి సీఈఓని కలిసే అవకాశం దక్కింది.
నాకు ఒక్కసారి కూడా దక్కలేదు.
కాబట్టి, మీరు నా డాక్యుమెంటరీని చూడాలి.
చూడండి, మీరు దీన్ని చూడాలి, ఎందుకంటే...
ఎందుకంటే ఇది చాలా బాగుంటుంది.
నేను నిన్న రాత్రి దీన్ని మళ్లీ చూశాను, నాకు చాలా బాగా నచ్చింది.
మీకు చాలా బాగా నచ్చిందా?
అవును, అది నిజమే.
దాన్ని మీరు మాకు ఇచ్చేసి వెళ్లిపోవచ్చు కదా?
నేను దాన్ని వేరే వాళ్లకి ఇవ్వలేను. నేను మాటిచ్చాను.
రెండే నిమిషాలు.
ఒక ఏడాది క్రిందట, అరవై లక్షల మంది మిట్చ్ కెస్లర్ షోని చూసేవారు.
ఆయన జీవితపు ఆఖరి రెండు వారాల్లో, ఆయన చెంత ఒక్కరు మాత్రమే ఉన్నారు.
నేను ఇలాంటి వ్యక్తిని కావాలని అనుకోలేదు.
ఎవరినీ బాధపెట్టాలని నేను అనుకోలేదు.
నేను ఒకరిని బాధపెట్టేంత క్రూరుడినని
అందరూ అనుకోవడం నాకు ఇష్టం లేదు.
కానీ ఇప్పుడు వారిలో ఒక మనిషి, హానా షోఎన్ఫెల్డ్ చనిపోయింది.
హేయ్, ఆలెక్స్. ఎలా ఉన్నావు?
ఎలా ఉన్నానంటే...
నా పరిస్థితి అంత బాగా లేదు.
అది విని నాకు బాధగా ఉంది.
పర్వాలేదులే. చావు కన్నా ఇది మేలే కదా.
నేను నీకు కాల్ చేసింది అందుకు కాదు.
చెప్పు.
నీకు ధన్యవాదాలు చెప్పడానికి కాల్ చేశా.
నాకు దూరంగా ఉండమని నీకు చెప్పాను, కానీ నువ్వు అలా చేయలేదు.
అందుకు... నేను నీకు ధన్యవాదాలు చెప్తున్నా.
ఇప్పుడు నువ్వు దాని గురించి ఆలోచించకుండా కోలుకోవడం మీద దృష్టి పెట్టు.
ఎందుకు అలా చేశావు?
నీకు ఉద్యోగం ఇప్పించాననా?
కాదు. అందుకు కాదు, ఆలెక్స్.
అదే నిజం కాబట్టి నేను అలా చేశాను.
బంధాలలో ఇచ్చిపుచ్చుకోవడాలు ఉండాల్సిన అవసరం లేదు.
మనం స్నేహితులం కాబట్టి అలా చేశాను.
ఆప్త మిత్రులం కాకపోయుండవచ్చు, కానీ మిత్రులమే కదా.
ఆప్త మితులం కూడా అయ్యుండవచ్చు.
అలా అవ్వడమే నాకు కావాలి.
నేను మరింత చక్కగా ఉంటాను.
నేను నీకు తగినదాన్ని కాదు, బ్రాడ్లీ.
అబ్బా, నేను కుడా అంత గొప్పదాన్నేమీ కాదులే.
ఏమంటున్నావు నువ్వు?
నేను నా తమ్ముడిని పునరావాస కేంద్రం వద్ద దింపినప్పుడు,
ఇక మా ఇద్దరి మధ్యా ఇంకేం లేదని తనతో చెప్పాను.
నేను... వాడు లోపలికి వెళ్లట్లేదు, నేనేమో "వెళ్తే వెళ్లు, లేకపోతే లేదు," అన్నాను.
కానీ నేను వాడిని అక్కడే వదిలి వచేశాను, ఇప్పుడు వాడేమైపోయాడో తెలియడం లేదు.
మరి ఎక్కడ ఉన్నాడు?
ఆలెక్స్, నాకు తెలీదు. వాడు ఏమైపోయాడో తెలియట్లేదు.
రెండ్రోజుల క్రితం ఈ ఊరికే వచ్చాడు,
కానీ ఎక్కడ ఉన్నాడో తెలీదు.
కనీసం బతికి ఉన్నాడో లేదో కూడా నాకు తెలీదు.
ఓరి దేవుడా. నేను చాలా చింతిస్తున్నాను.
నేను సోషల్ మీడియాకి దూరంగా ఉంటున్నా, ఎందుకో నీకూ తెలుసు, కానీ...
నన్ను రీట్వీట్ ఏమైనా చేయమంటావా?
నేనేమీ పోస్ట్ చేయలేదు.
ఏంటి?
నాకు తెలుసు. తెలుసు. ఏంటంటే...
చూడు, నీకు విషయం తెలీదు... నా నా తమ్ముడు...
నా తమ్ముడు పరిస్థితి ఇప్పుడేం బాగాలేదు, అదీగాక, అది నా కుటుంబ విషయం.
అబ్బా, బ్రాడ్లీ. ఇక ఆపు.
కుటుంబాలంటే అలాగే అస్తవ్యస్తంగా ఉంటాయి.
అవి ఎందుకలా ఉంటాయో తెలుసా? ఎందుకంటే అందరూ మనుషులే కాబట్టి.
ఎవరినైనా నువ్వు వదులుకోవాలనుకుంటే,
వారిని వదిలేసి, అప్పటికప్పుడు దాన్ని మర్చిపో.
కానీ అది అసంభవమైతే, అప్పుడు...
నువ్వు వాళ్లని నీ వాళ్లనే అనుకోవాలి.
అంటే, అందుకే నువ్వు నా పక్షాన మాట్లాడావు అనుకుంటా,
ఎందుకంటే, నువ్వు కూడా నన్నూ, నా పనులను నీవిగా భావించావు కాబట్టి.
ఇతరులు ఏమనుకుంటారో అని నువ్వు నీ జీవితాన్ని పాడు చేసుకోకు.
నాకు తెలుసు. నువ్వన్నది నిజమే.
నేనేప్పుడూ నిజమే చెప్తాను, తల్లీ.
ఎట్టకేలకు నీ నోటి నుండి ఆ మాట వచ్చింది.
సరే మరి. నేను ఉంటాను. నీ మీద అరిచి నేను అలసిపోయాను.
నీ శక్తిని అందుకు వాడినందుకు ధన్యవాదాలు.
ఇంకో విషయం, నేను నీకు అప్పుడప్పుడూ కాల్ చేస్తూనే ఉంటా.
నాకు నీ గురించి చాలా ఆందోళనగా ఉంది.
ధన్యవాదాలు.
నా తమ్ముడు, హాల్ జాక్సన్, రెండ్రోజులుగా కనిపించడం లేదు.
అతను చివరిసారిగా న్యూ యోర్క్ లో ఎక్కడో కనబడ్డాడని మాత్రం తెలుసు.
న్యూ యోర్క్ పోలీసులకు ఈ విషయం గురించి తెలుసు.
కానీ నేను అన్ని ఆసుపత్రుల్లోనూ అతని కోసం వెతుకుతున్నాను,
కానీ... అతని... ఆచూకీ మాత్రం నాకు తెలియడం లేదు.
అతడి కోసం నేను నా శక్తినంతా ధారపోసి వెతుకున్నాను, నాకు...
నాకు చాలా ఆందోళనగా ఉంది,
ఎందుకంటే, ఇప్పుడు ప్రపంచమంతటా పరిస్థితులేమీ అంత బాగా లేవు.
ప్రస్తుతానికి, నాకు అతని భద్రత కన్నా ఇంకేదీ ముఖ్యం కాదు.
అతను ఇలా ఉంటాడు.
కనబడుట లేదు!!! హాల్ జాక్సన్
మీలో ఎవరికైనా ఇతను కనబడితే, అతనంటే నాకు చాలా ఇష్టమని,
అతను భద్రంగా తిరిగిరావాలని నేను కోరుకుంటున్నానని అతనికి చెప్పగలరా?
నేను మీకు ఏ విషయమైనే తెలిస్తే నాకు మెసేజ్ అయినా చేయవచ్చు.
కింద ఫోన్ నంబర్ ఉంది.
అతను ఎవరైనా అతడిని చూస్తే దయచేసి నాకు తెలియజేయండి.
నేను...
అతను చాలా... చాలా మంచి వాడు.
ఇప్పుడు అతని పరిస్థితేమీ బాగాలేదు. కాబట్టి, నాకు మీ సాయం కావాలి.
నేను మిమ్మల్ని త్వరగానే మార్నింగ్ షోలో కలుసుకోగలనని ఆశిస్తున్నాను.
సురక్షితంగా ఉండాలని అందరినీ కోరుకుంటున్నాను.
దయచేసి, అందరూ జాగ్రత్తగా ఉండండి.
ఈ ఇంటర్వ్యూ జరిగి ఆరు రోజులు గడిచాక
మిట్చ్ కెస్లర్ ఒక్కడే కారు ప్రమాదానికి గురై చనిపోయాడు
పాలా లాంబ్రస్కీని రూపొందించిన ఫిల్మ్
ఇది చాలా బాగుంది.
నేను కూడా అదే అన్నాను, కదా?
అవును. అభినందనలు.
నాకు పని కావాలంతే.
డాక్యుమెంటరీ అయినా, వార్తల సేకరణ అయినా, ఏదైనా నేను చేయగలను.
నేను అర్థం చేసుకోగలను, కానీ మీ డాక్యుమెంటరీని చాలా మంది చూసే అవకాశం ఉంది.
తప్పకుండా చూస్తారు,
కానీ నేను అతడిని మోసం చేయలేను.
మీరు అతడిని మోసం చేసినట్టు అవుతుంది అనుకోను...
అతనికి నేను మాట ఇచ్చాను.
అతడిని కలుసుకోక ముందే నేను అంత మంచి డాక్యుమెంటరీని తీసి ఉండవచ్చు,
కానీ నేను తీయలేకపోయాను.
అందుకని, అతనికి నేను ఋణపడున్నాను.
-కోరీ, మీరు... -కైల్, ఇంకో నిమిషమంతే.
సరే, కానీ మీరు ఆర్చర్ గ్రేకి వెళ్లాలి, ఇప్పుడు మీరు బయలుదేరకపోతే,
మ్యాడిసన్ స్క్వేర్ గార్డెన్ కి వెళ్లేసరికి ఆలస్యం అవుతుంది.
సరే, అర్థమైంది. ధన్యవాదాలు.
చూడండి.
మిట్చ్, అందులో చెప్పినదాన్ని బట్టి, అతను దరిద్రుడు కాదు అనేమీ...
నాకు అనిపించడం లేదు.
కానీ బహుశా, ఆ డాక్యుమెంటరీ ఉంది అంటే,
అది మీకు ఎంత ముఖ్యమో చూస్తుంటే...
మనిషి మంచిగా మారగలడు అనడానికి ఇంత కన్నా మంచి నిదర్శనం ఇంకేమీ ఉండదు.
ఏదేమైనా, బాగా ఆలోచించండి.
నేను బయలుదేరాలి.
మీ దగ్గర నా నంబర్ ఉందిగా.
ఓరి దేవుడా.
భగవంతుడా.
అంతే!
విటమిన్స్ ని ఇక్కడ ఎక్కించాలి.
-బాబోయ్. కాస్త ఆగుతావా, చిప్. -మన్నించు. ఏంటి?
బాబోయ్.
సరే.
అబ్బా.
సరే.
సరే మరి.
ఇది మాత్రం ఖచ్చితంగా ఉండాల్సిందే.
-ఆరంభమానికి మూడు నిమిషాలు, చిప్. -అయ్యయ్యో.
సరే, ఆలెక్స్, మూడు నిమిషాల్లో లైవ్ లో ఉంటాం. కానివ్వు. మొదలుపెడదాం.
-ఇక్కడంతా సిద్ధంగా ఉంది. -మేము కూడా.
అయ్యో.
-"అయ్యో" అంటావేంటి? ఏమైంది? -దాన్ని చూడు. ఛ.
ఇది పర్లేదులే. నువ్వు ఇది చేయలేవని మాత్రం దయచేసి చెప్పకు.
లేదు, నేను చేయలేను, కానీ అదే కదా ఐడియా?
అసలు దీన్ని ఎవరు చూస్తారు చెప్పు. అయినా నా పిచ్చిలే.
నేను చస్తానంటే అందరూ ఎగబడి చూస్తారు.
నువ్వు చనిపోవాలని ఎవరూ కోరుకోరు. ఇక్కడ కూర్చో. లేదు, లేదు.
జనాలు ఎంత దరిద్రులో నీకు తెలీదు, చిప్. ఒట్టేసి చెప్తున్నాను.
-వాళ్ళ నోటికి అడ్డూ అదుపూ ఉందదు. -నీకు ఈ వైర్ పెడ్తాను.
-చేతులు చల్లగా ఉన్నాయి. మన్నించు. -నాకు చల్లదనమంటే చాలా ఇష్టం.
అబ్బా, చల్లగా ఉంది. నాకు అది ఎక్కువ సేపుంటే నచ్చదు.
-రెండు నిమిషాలు. -అసలు నేను నా ట్వీట్స్ చూపుతాను.
-వాళ్లు అనే మాటలు... -అలాంటి వాళ్లు మంచి వాళ్లు కాదు.
-వాళ్లని మనం పట్టించుకోకూడదు, సరేనా? -సరే.
-వాళ్లకి నీ గురించి తెలీదు. -ముందు నాకు తెలిస్తే కదా.
-అబ్బా. ఇది ఇబ్బందిగా ఉంది. -నీకు తెలుసు. అదే నువ్వు వాళ్లకి చెప్పాలి.
ఒకటి చెప్పనా? నువ్వు దీన్ని చేయగలవు, సరేనా?
-అబ్బా, కాస్త శాంతించు. -సరే. కానివ్వు.
సరే మరి, ఆడియో లెవెల్ ఎలా ఉందో చూద్దాం.
ఓరి దేవుడా.
ఈ షో మధ్యలో చావకుండా ఉంటే, నాకు అదే చాలు.
సరే, ఆడియో లెవెల్ బాగుంది.
నువ్వు ఇప్పుడు అయితే చావవులే.
చిప్, నాకు నిజంగానే శ్వాస ఆడించడంలో చాలా ఇబ్బందిగా ఉంది.
నీకు కాస్త కంగారుగా ఉందంతే. నేను అర్థం చేసుకోగలనులే. మరేం పర్వాలేదు.
కంగారు కాదు. కరోనా వల్ల.
ఆలెక్స్, ఈ విషయంలో నువ్వు నన్ను నమ్మాలి.
నేను రాసిన కాపీని చదువు. నువ్వు నీలా ఉండు. నీకు ఏమీ కాదు.
ఒక్క నిమిషంలో లైవ్లో ఉంటాం.
వద్దు, వద్దు, అది తాగవద్దు. దాన్ని మాత్రం తాగకు.
ఏంటి బాబూ? నేను దీన్ని తట్టుకొని సరిగ్గా చెప్పాలా లేదా?
ఎందుకంటే, నాకు సాయం కావాలి. "నువ్వు నీలా ఉండు" అన్నంత మాత్రాన సరిపోదు,
అదుగోండి, అందరికీ నచ్చిన మన అమెరికా ముద్దుగుమ్మ.
-సంగీతాన్ని ప్రారంభించండి. రోల్ ఏ. -సరే మరి, మొదలవుతుంది. సిద్దమా?
-అబ్బా. -పది, తొమ్మిది, ఎనిమిది, ఏడు, ఆరు.
చాలా చక్కగా వస్తుందిలే. నాలుగు, మూడు...
బాబోయ్.
శుభోదయం... సుస్వాగతం.
నాకు "శుభోదయం" చెప్పీ చెప్పీ అలవాటు అయిపోయింది, కానీ ఇది ఉదయం కాదు.
మీరు చూస్తున్న చోట ఇది ఉదయమే అయ్యుండవచ్చు కూడా.
స్ట్రీమింగ్ లో ఉన్న గొప్ప విషయమదే.
కానీ నిజానికి, నిన్నటి నుండి అనుకుంటా, సమయం ఏంటో నాకు తెలియడం లేదు.
ఒకసారేమో, మధ్యాహ్నం రెండు అయ్యుంటుంది. తర్వాతేమో, రాత్రి ఒకటి అయ్యుంటుంది.
నేను ఒక విచిత్రమైన మజిలీలో... భాగం అయుపోయాను.
దురదృష్టవశాత్తు, ఈ మజిలీని చాలా మంది ఇప్పటికే సాగుస్తున్నారు,
త్వరలో ఇంకొందరు మొదలుపెట్టవచ్చు కూడా.
ఎందుకంటే, నిన్నే నాకు ఒక బాధాకరమైన వార్త తెలిసింది,
నాకు కరోనా వైరస్ సోకింది.
నేను దీని గురించి జరిపే చర్చలో భాగంగా ఈ సురక్షితమైన స్ట్రీమింగ్ సర్వీస్ ద్వారా
మీరు నా షో చూస్తారని ఆశిస్తున్నా.
అంతే. బాగా చెప్తున్నావు. స్క్రిప్ట్ ప్రకారం చెప్పేయ్, చాలు.
నేనేమీ భయపడట్లేదనే మీకు చెప్పాలని ఉంది, కానీ నాకు భయంగానే ఉంది.
ఇప్పటికే ఈ లక్షణాలను తట్టుకోవడం నాకు చాలా కష్టంగా ఉంది.
నేను ఇది... నేను ఇది మిమ్మల్నేదో భయపెట్టే ఉద్దేశంతో చెప్పడం లేదు.
కానీ దీన్ని ఆషామాషీగా తీసుకోకుండా జాగ్రత్తగా ఉండటానికి అదే అవసరమైతే,
నేను ఆనందంగా మిమ్మల్ని భయపెడతాను.
కానీ నా సహోద్యోగులను ప్రమాదంలోకి నెట్టాను అన్న బాధే నన్ను ప్రధానంగా కలచివేస్తోంది.
ఈ వైరస్ కన్నా అదే నన్ను ఇంకా బాగా బాధిస్తోంది.
ఇదంతా ఇలా జరిగినందకు నాకు చాలా బాధగా ఉంది.
కానీ నా వాదనగా నేనొకటి చెప్పాలి, అది ఇప్పుడు ముఖ్యం కూడా కాకపోవచ్చు,
నేను ఇటలీ నుండి వచ్చాక పరీక్ష చేసుకుంటే నాకు నెగెటివ్ వచ్చింది.
కానీ వైరస్ బారిన పడ్డాక, లక్షణాలు కనబడటానికి 14 రోజుల దాకా పట్టవచ్చట,
నాకు... నాకు అసలు ఇటలిలో సోకిందో లేదో కూడా తెలీదు.
నాకు... నాకు తెలీదు.
కానీ ఏదేమైనా, నేను బాధ్యత అయితే తీసుకోవాలి.
నేను నా ప్రొడ్యూసర్ అయిన, చార్లీ బ్లాక్ కి క్షమాపణలు చెప్పాల్సిన అవసరం ఉంది,
అతనికి నా వల్లే కరోనా సోకింది.
కానీ అతను స్థైర్యమున్న వాడు, దీన్ని ఎదిరించి నిలవగలడు.
అతనంత ధైర్యమున్న వాళ్లు చాలా తక్కువ మంది ఉంటారు.
మ్యాడలీన్
అబ్బా.
దీని నుండి అతను బయటపడగలడని నాకు నమ్మకం ఉంది.
మీరు సిన్సినాటికి చెందిన ఏకైక 24*7 మ్యూజిక్ స్టేషన్ అయిన
96.8 డబ్ల్యూ. ఎల్.ఎఫ్.ఎన్ ని వింటున్నారు.
నేను డెన్నిస్ ని. సూర్యోదయం అయ్యే దాకా నేనే సంగీతాన్ని ప్లే చేస్తుంటాను.
మార్క్ మాల్మన్ పాట మీ కోసం.
హేయ్, మియా.
హేయ్! మీ తాతయ్య ఎలా ఉన్నారు?
నర్సుల్లో ఒకావిడకి బాగాలేదు.
-ఆమెకి ఏం సోకిందో తెలీదు. -అయ్యో పాపం.
ఎన్ని రోజులు పడుతుంది నీకు...
కొన్ని రోజులే పడుతుంది. నేను ఇంకా ఒహాయోలోనే ఉన్నాను.
నిన్న జరిగిన విషయానికి...
నిజం చెప్పాలంటే, నాకు దాని గురించి అస్సలు మాట్లాడాలని లేదు.
అలా జరిగినందుకు నాకంత మనశ్శాంతిగా లేదు,
కానీ నా నిర్ణయంపై నాకు సంతృప్తిగా ఉంది.
డేనియల్, నాకు అర్థమైంది.
కానీ ఏం జరిగిందో నీకు చెప్పాలనుకుంటున్నాను. అది...
మియా, ఈ ఒక్కసారికైనా పని గురించి కాకుండా మిత్రుల్లా మామూలు విషయాలు మాట్లాడుకుందామా?
ఎలా ఉన్నావు?
డేనియల్ నాకు పని తప్ప వేరే లోకం తెలీదు. అది తప్ప ఇంక దేని గురించీ మాట్లాడలేను.
కానీ నువ్వు ఇక్కడ ఉంటే నాకు కాస్తయినా ఊరటగా ఉంటుంది, కాబట్టి...
తిరిగి వచ్చేయమని నిన్ను కోరుతున్నాను.
సరే. అది నీ అభిమానం,
కానీ అది చాలా పిచ్చిగా ఉంది,
దానికి ధన్యవాదాలు కూడా చెప్తున్నా, కానీ...
నేను మానేశాను.
మళ్లీ రాలేను.
నువ్వు రాలేవా లేదా నీకు రావాలని లేదా?
రెండూనూ. ఇప్పుడు పరిస్థితులు నాకు అనుకూలంగా లేవు.
నేను స్వయంగా నాకు అవకాశాలను కల్పించుకోవాలి.
లేదంటే, ఇతరులు ఇచ్చే అవకాశాల కోసం ఎదురు చూడటంలో నా జీవితం గడిచిపోతుంది,
కానీ నా సొంతంగా నేనే అవకాశాలను సృష్టించుకోగలను కదా.
లేదంటే, మనందరం ఎదురు చూస్తూనే ఉండిపోతాం.
సరే, డేనియల్. నేను చెప్పేది విను.
నువ్వు మార్నింగ్ షోను ఎందుకు వదిలి వెళ్లిపోయావో నాకు అర్థమైంది,
నువ్వు మళ్లీ వచ్చినా పరిస్థితులు అంత సులభంగా ఏమీ ఉండవు.
ఎందుకంటే మార్నింగ్ షో చెల్లాచెదురైపోయింది.
నాకు అది అర్థమైంది.
మ్యాగీ బ్రెనర్ పుస్తకంలోని కథాంశం బయటకు రాక ముందు రోజు రాత్రి,
నాకు నిద్రపట్టలేదు. నేను... నేను అన్నీ అంశాలను పరిశీలించాను,
నల్లజాతీయురాలిని కనుక ఎక్కడైనా నా పరిస్థితి ఇంతే అని గ్రహించాను.
ఎక్కడైనా మనల్ని అలాగే చూస్తారు.
అది సముచితమైనది కాదు, కానీ అదే నిజం.
నువ్వు వెళ్లిపోవచ్చు, కానీ ప్రస్తుతం,
ప్రస్తుతం, ఆలెక్స్ లెవీ తన సింహాసనమే అని భావించే
కుర్చీలో నువ్వు కూర్చుంటే, అది చాలా మందికి మేలు చేస్తుంది.
యుబిఎలో అత్యంత ఎక్కువ ప్రాధ్యాన్యత ఉన్న షోకి నువ్వు ప్రధాన యాంకర్ గా ఉంటే,
అది ఎలా ఉంటుందో, నువ్వు కూడా ఊహించలేవు.
ఆ స్థానం నాకు ఎవరూ ఇవ్వరు.
వేరే చోట అయితే పరిస్థితి వేరేగా ఉంటుందని అనుకుంటున్నావా?
ఎక్కడైనా ఇంతే.
ఇప్పుడు మనం ఇక్కడ ఉన్నాం.
మనం శ్రమిద్దాం. శక్తినంతా ధారపోద్దాం.
దయచేసి నువ్వు ఆశ వదులుకోకు.
మంచి రోజు ఎప్పుడు వస్తుందా అని చూడటంలోనే జీవితం గడిచిపోతుంది.
ఏదోకరోజు తప్పక వస్తుంది.
అది మనకి ఖచ్చితంగా తెలీదు కదా.
ధన్యవాదాలు, మియా. నేను నీకు మళ్లీ కాల్ చేస్తాను.
ఆగాగు. తాతయ్య దగ్గరికి వెళ్లాక కాల్ చేయ్, నేను ఆయనతో మాట్లాడతాను.
సరే. ఉంటా మరి.
ఉంటా.
ధన్యవాదాలు, మియా.
నువ్వన్నా నా గురించి పట్టించుకోవడం ఆనందంగా ఉంది.
ఉంటాను.
ఇప్పుడు, నాకు...
లోపలి నుండి తగలబడిపోతున్నట్టుగా ఉంది.
నా శరీరం వైరస్ ని చంపేయాలని చూస్తోంది, కానీ నేను కూడా చనిపోయేలా ఉన్నాను.
వేడెక్కువ అయ్యే కొద్దీ, ప్రాణం పోతున్నట్టుగా అనిపిస్తోంది.
ఇంకా చాలా లక్షణాలు కనడుతున్నాయి, కానీ ఇప్పుడు వాటన్నింటి గురించి నేను చెప్పను.
ఈ తరుణంలో, దానికి చికిత్స అంటూ కూడా ఏమీ లేదు.
నేను నా మంచి డాక్టర్ అయిన, డాక్టర్ విన్సెంట్ బాట్జ్ కి కాల్ చేశాను,
ఆయన ఒక స్పైరోమీటర్ తెచ్చిపెట్టుకోమని చెప్పారు.
ఇంకా... నాకు శ్వాస ఆడించడంలో బాగా ఇబ్బంది ఎదురైతే తప్ప...
ఇంట్లోనే ఉండి దాన్నే వాడమన్నారు.
కాబట్టి ఒక్క మాటలో చెప్పాలంటే ఇది నరకంగా ఉంది.
చెప్పు.
కోరీ, నేను గ్లెన్ ని. బ్రయన్ ని కూడా కాన్ఫరెన్స్ కాల్ లో జోడించాను.
హేయ్, ఏంటి సంగతి?
ఆస్ట్రేలియా నుండి ఇప్పుడే ఒక వార్త అందింది.
టామ్, రీటాలకు కరోనా సోకింది.
అబ్బా.
సరే...
సరే, ఇప్పుడు మనమేం చేద్దాం అంటారు?
మనం ఇతర చోట్ల నుండి ప్రసారాన్ని కొనసాగించవచ్చు,
కానీ జనాలు సంశయిస్తున్నారు.
అతను మంచిగా చెప్తున్నాడు. నిజానికి జనాలు బెంబేలెత్తిపోతున్నారు.
వచ్చింది ఎవరికో కాదు. టామ్ హ్యాంక్స్ మరియు రీటా విల్సన్ కి.
వాళ్ళకే వచ్చిందంటే, ఎవరికీ సురక్షితంగా అనిపించదు.
బ్రయాన్, నీతో పీటర్ బుల్లర్డ్ ఏమన్నాడో అతనికి చెప్పు.
అతను వచ్చే అవకాశమే లేదన్నాడు.
ఇందాకే జాజ్/థండర్ ఆటను కూడా రద్దు చేసేశారు.
ఆడమ్ సిల్వర్ ఆఫీసులో పనిచేసే నా మిత్రుడు, వాళ్లు నిరవధికంగా మూసేస్తున్నారని అన్నాడు.
ఈ కార్యక్రమం చేయడం సురక్షితమే అంటారా?
నాకు ఎందుకో సురక్షితమైనదిగా అనిపించట్లేదు.
ఈ ప్రదేశాలకు చేరుకొన్న జనాలంతా, అంటే...
అన్నింటినీ మూసేయండి.
గ్లెన్, నువ్వు ప్రెస్ నోటిఫికేషన్ ఇవ్వు.
తప్పకుండా.
ఇంస్టగ్రామ్
అందరికీ నమస్కారం. గత రెండ్రోజులుగా మార్నింగ్ షోలో
నేను మీకు కనబడట్లేదని నాకు తెలుసు.
అంటే, మేం మా వ్యక్తిగత జీవితాలకు సంబంధించిన వాటిని వీలైనంతగా పంచుకుంటాం.
కాబట్టి ఇప్పుడు, ఆ దరిద్రపుగొట్టు దాన్ని...
-నేను ఆ మాట అనవచ్చా? -అనేశావుగా.
ఈ దరిద్రపుగొట్టు వైరస్, నన్ను ఇక్కడ ఉండకుండా చేయడంలో
మీతో పోటీ పడుతోంది, అమెరికా వాసులారా.
ఈ పోటీలో నాకు ఎవరు గెలుస్తారనిపిస్తోందా తెలుసా? ఆ దరిద్రపుగొట్టు వైరస్...
అబ్బా! ఈ చెత్త కరోనా.
ఎందుకంటే అది నిజంగానే ఉంది. అది నిజంగానే ఉంది. అది...
-హేయ్. -హేయ్.
నేను నీ పోస్ట్ చూశాను. ఏమైనా సాయం చేద్దామని వచ్చా.
సరే, నేను... నువ్వు ఈవెంట్ వద్దకి వెళ్లడం లేదా?
నీకు తెలియదా? అది రద్దయిపోయింది.
నేను ఇప్పుడే బయలుదేరాలని తయారవుతున్నాను.
నేను కూడా వస్తాను.
సరే.
సరే పద.
కానీ నేను పోవాలనుకొనే జనాలు ఉన్నారే? వారు నిజం కాదు.
వాళ్ళు అస్సలు నిజం కాదు.
మ్యాగీ బ్రెనర్ పుస్తకాలు ఎన్ని అమ్ముడవుతాయి...
ఏమో, మహా అయితే 30,000 లేదా 40,000 అంతే.
కానీ నా ప్రవర్తనను లోకం
తూర్పారబడుతుందని నేను నమ్మాలి.
అవును! నేను నమ్ముతున్నాను.
సరే, మేము ఇప్పుడు డాక్టర్ ఫాసీ వీడియోను ప్లే చేస్తున్నాము.
నువ్వు చాలా అంటే చాలా బాగా చెప్పావు.
...మీరు ఇప్పుడు చూసేది నియంత్రణలోకి రాని మహమ్మారిని...
ఇతర దేశాల నుంచి వచ్చే వారిని క్వారంటైన్ లో ఉంచడం వంటి
నియంత్రణా చర్యలను మనం తీసుకుంటున్నా కూడా.
అయ్యో! చిప్.
-...ఒక కమ్యూనిటీగా వ్యాపించినట్లయితే... -అబ్బా.
...అప్పుడు మన ముందు మరింత పెద్ద సవాలు ఉంటుంది.
భగవంతుడా.
చిప్, నాకు ఫ్యాన్ కావాలి. నేను తగలబడిపోతున్నా.
వివరంగా చెప్పగలరా?
ప్రతీ ఏడాది మనకి చలికాలంలో వచ్చే జలుబు...
హేయ్, నేను చార్లీ బ్లాక్ ని.
హాయ్, చార్లీ. నేను టైటానియమ్ హెల్త్ నుండి మార్సీని మాట్లాడుతున్నాను.
మాకు కరోనా పరీక్షా కిట్స్ కొత్త బ్యాచ్ వచ్చింది.
మీరు ఇంకెక్కడైనా పరీక్ష చేయించుకున్నారా?
లేదు, నేను చేయించుకోలేదు.
మంచిది. మీకు పరీక్ష కోసం ఏర్పాటు చేస్తాను.
నిజానికి, నాకు అక్కర్లేదులెండి.
నాకు అర్థం కావడం లేదు. మీరు పరీక్ష చేయించుకున్నారా?
చేయించుకున్నాను. నెగెటివ్ వచ్చింది.
పరీక్ష చేయించుకున్నప్పుడు నెగెటివ్ యే అనుకోండి.
ఏదేమైనా ధన్యవాదాలు.
...మరణాల రేటును ఇంచుమించుగా ఒక శాతానికి తగ్గిస్తుంది,
అంటే ఇది జలుబు కన్నా పదింతలు ప్రమాదకరమైనది.
ఇది జలుబు కన్నా పదింతలు ప్రమాదకరమైనది.
అవును. డాక్టర్ ఫాసీ చెప్పేది సరైనదిగానే అనిపిస్తోంది.
మీకు చెప్పడానికి అదోలా అనిపించినా, చాలా మంది చనిపోతారన్న మాట మాత్రం వాస్తవం.
డాక్టర్ పేజా బ్జెలికా ఫాసీ: "చాలా మంది చనిపోతారు"
మీకు చనిపోవడమంటే భయమా?
కరోనా కారణంగా అంటారా?
కాదు, మామూలుగానే చనిపోవడమంటే భయమా?
కరోనా, గుండె పోటు, వేటలో భాగంగా జరిగే ప్రమాదాలు, ఏవైనా కానివ్వండి.
చావు అంటే భయం ఉండటం సహజమే.
లేదు. మీకు భయమా? వ్యక్తిగతంగా, మీకు చావు అంటే భయమా?
నేను "భయం" అని మాత్రం అనను.
సంక్రమించడం ద్వారా సోకే వ్యాధుల డాక్టర్ గా నాకు మరణం ఎప్పుడైనా కలగవచ్చని తెలుసు.
మనం చనిపోయిన తర్వాత... మనకి ఏమవుతుందంటారు?
మళ్లీ మనకి పునర్జన్మ ఉంటుందని మీరు నమ్ముతారా?
వైద్యపరంగా చూస్తే, ప్రస్తుతానికి అది ఇంకా తేలని అంశమే.
కానీ నాకు నమ్మకం ఉంది, ఈ జన్మతోనే అంతా అంతమైపోతుందని నేను అనుకోను.
అవును, నాకు తెలిసి మనకి మరో జన్మంటూ ఏదీ లేదు.
అంటే, మీకు నమ్మకముంటే, మరణాన్ని చూసి భయపడాల్సిన పని లేదు.
మనం చనిపోయిన తర్వాత, ఇక అక్కడితో మన ప్రస్థానం ముగిసినట్టే అని నా నమ్మకం.
అది చాలా భయం కలిగిస్తోంది.
మనకి అర్థం కాని విషయాన్ని ఎదుర్కోవడమంటే
అది చాలా భయాన్ని కలిగిస్తుంది.
అసలు శూన్యమంటే ఎలా ఉంటుంది అంటారు?
కానీ మీరు దాన్ని అనుభూతి చెందలేరు, ఎందుకంటే, శూన్యమంటే...
ఏమీ లేకపోవడమే కదా.
ప్రపంచం సాగిపోతూ ఉంటుంది.
నాకు అలా అనిపించడం లేదు.
నేను చనిపోయినప్పుడు, నా దృష్టిలో ప్రపంచం కూడా అంతమైపోతుందనుకుంటా.
నన్ను అందరూ స్వార్థపరురాలిగా చూస్తారని నాకు తెలుసు, నేను అలాంటిదాన్నే కూడా.
తమ దేహం నుండి కాకుండా ఈ ప్రపంచాన్ని ఇతర మార్గాల ద్వారా
అనుభూతి చెందే వాళ్లు ఎవరైనా ఉన్నారా?
అది పక్కన పెడితే, అసలు మీరు ఉన్నారని అనుకోవడానికి కూడా నాకు నమ్మకం కావాలి.
నేను ఉన్నాను, ఆలెక్స్. ఇది మాత్రం నేను ఖచ్చితంగా చెప్పగలను.
ఏమో మరి, పేజా.
మీరు ఉనికిలో ఉన్నారనే ఆశిస్తున్నాను. నిజంగానే.
నా దృష్టిలో మీరు చేయగలిగిందంతా...
అది ముఖ్యమైనదని విశ్వసించడమే.
అంటే ఇతరులు మిమ్మల్ని ఎలా చూడాలనుకుంటారో, మీరు కూడా వాళ్ళని అలాగే చూస్తూ,
అది కీలకమైన విషయంగా భావించండి.
మరో జన్మంటూ లేదనే విషయంలో మీ ఆలోచన పొరపాటని కోరుకోండి.
మీకు ముక్తి దొరికుతుందని, మానవాతీతమైనది భోదపడుతుందని కోరుకోండి.
ఇంకా భయపడటం...
మానేయండి.
ఏవండి. మన్నించాలి. మీరు ఇతడినేమైనా చూశారా?
ఇతడిని చూశారా? ఇతను నా తమ్ముడు.
మీకు అతను కనిపిస్తే, షీట్లో ఉన్న నంబరుకు కాల్ చేస్తారా? ధన్యవాదాలు.
ఏవండి. మీరు ఈ వ్యక్తిని చూశారా?
కోరీ, నాకు ఏం చేయాలో అర్థమవ్వడం లేదు. వాడు ఇక్కడ కూడా లేడు.
నేను ప్రతీ గల్లీలో, ప్రతీ సంధులో చూశాను. ఇప్పుడు నాకేం చేయాలో తోచట్లేదు.
-అతను దొరుకుతాడులే. -నాకు ఆశ చచ్చిపోతోంది.
వద్దు, వద్దు, ఆశ కోల్పోవద్దు.
-పర్వాలేదు. మరేం పర్వాలేదు. -ఛ.
-ఒకసారి శ్వాస తీసుకో, దీర్ఘ... -దేవుడా.
-లారా మోంటానాలో ఉందా? మంచిది. -అవును.
-అబ్బా. తను ఇక్కడ లేకపోవడమే మంచిదేమో.
తను...
తను మాదో పిచ్చి కుటుంబం అనుకుంటోంది.
తనకి గందరగోళమంటే నచ్చదు.
ఇంకా... నాకు అంతా అయోమయంగా ఉంది.
కానీ నేను తనని మిస్ అవుతున్నా.
తను సాయపడగలిగితే బాగుండు.
దేవుడా, నాకు...
బ్రాడ్లీ, నేను నీకు ఓ విషయం చెప్పాలి. ఇది సరైన సమయం అస్సలు కాదు.
-నేను నీకు ఒకటి చెప్పాలి. -ఏంటి?
అది నన్ను చంపేస్తోంది. అది నేను చేసిన పని అన్నమాట,
ఇంకా... అలా నేను చేసినందుకు నాకు బాగా అనిపించడం లేదు.
అప్పుడు దానితో పెట్టుకుంటే మన పని ఇక అంతే అనిపించింది.
కానీ ఇప్పుడు ఈ మహమ్మారి విజృంభిస్తుండటంతో, అంతా... వేరేగా అనిపిస్తోంది.
నేను నిజంగా ముఖ్యమైనవి అనుకున్నవన్నీ...
అంటే...
ఒకప్పుడు నేను కొన్నింటిని చచ్చైనా సాధించుకుందామనుకున్నాను.
నా వల్ల ఇప్పుడు సంస్థకి కొన్ని కోట్ల రూపాయలు నష్టం జరిగి ఉండవచ్చు. అయ్యో.
ఇప్పుడు అదంతా ముఖ్యం కాదనిపిస్తోంది, ఇంకా నాకు ఇప్పుడు ఏమనిపిస్తోందంటే...
నేను నీతో ఒక విషయాన్ని ఒప్పుకొని,
నా మనస్సును తేలికపరుచుకోవాల్సిన అవసరం ఉంది...
-నువ్వు నాతో ఏమీ ఒప్పుకోవాల్సిన పని లేదు. -ఇది నీ గురించే.
నాకు నీ మీద నమ్మకం ఉంది.
నేను నిన్ను ప్రేమిస్తున్నాను.
అంటే...
నిజానికి, దాని అర్థమేంటో కూడా నాకు తెలీదు.
నా మనస్సులో ఏదో ఉంది... అదేంటో నాకు తెలియడం లేదు,
దానికి ఫలానా పేరు కూడా నేను పెట్టలేకపోతున్నాను.
కానీ నాకు ఒకటి గట్టిగా అనిపిస్తోంది, అదేంటంటే...
నేను నిన్ను ప్రేమిస్తున్నాను.
కనుక విషయమేంటంటే...
ఓ విషయం చెప్పనా? తొక్కలే.
ఈ రోజు నేను నీకు ఈ విషయం చెప్పినట్టుగా ఎవరైనా లిఖించాలి.
తర్వాత ఏం జరగనుందో నాకు తెలీదు. నేను ఆ విషయాన్ని చెప్పానని అందరికీ తెలుస్తుంది.
నేను నిన్ను నిజంగానే ప్రేమిస్తున్నాను.
నేను నిన్ను ప్రేమిస్తున్నాను.
అబ్బా.
హాయ్, నా పేరు బ్రాడ్లీ.
హలో. నేను యాంటియాక్ ఆసుపత్రిలో పని చేసే నర్సుని.
చెప్పండి. చెప్పండి.
నిజానికి నేను ఈ పని చేయకూడదు, కానీ నేను మీ పోస్ట్ చూశాను.
మా వద్ద గుర్తింపు లేని ఒక రోగి ఉన్నారు, అయన మీ తమ్ముడే అనుకుంటాను.
మీరు వీలైనంత త్వరగా ఇక్కడికి రావాలి.
-ఓరి దేవుడా. అలాగే, ధన్యవాదాలు. -ఏంటి?
పద. మనం బయలుదేరాలి. మా తమ్ముడి ఆచూకీ దొరికింది.
ఈ ప్రసారం సమయంలో,
నాకు జ్వరం చాలా పెరిగిపోయింది.
మీలో కొందరు నాకు ఇలా జరగాల్సిందే అని కోరుకొనే వాళ్లు కూడా ఉన్నారని నాకు తెలుసు.
"నీకు తగిన శాస్తే జరిగింది, ఆలెక్స్ లెవీ."
అలా మీరు అనుకోవడం సరైనదే కావచ్చు. ఏమో మరి. అది నిజమే కావచ్చు.
కానీ మీకు నా సమాధానం ఏంటంటే, అసలు మీ అంతరార్థం ఏంటి?
నాకు ఇలా జరగడం సరైనదే కాబట్టి, నైతికంగా సాధువుల్లా ఫీల్ అయిపోతున్న మీకు,
ఇతరుల బాధను చూసి ఆనందించే హక్కు వచ్చేస్తుందా?
ఇంకో విషయం, లోకంలో న్యాయమనేదే ఉండదు. అది కేవలం మనిషి సృష్టించిన అంశం మాత్రమే.
కనుక ఎందుకు మీరు ఈ అభిప్రాయం ఏర్పర్చుకున్నారు?
దీని మీద ఎందుకు మీరు ఓ అభిప్రాయం ఏర్పరచుకున్నారు?
మీ పనేదో మీరు చూసుకోండి.
జనాల మధ్య ఉండే జీవితాన్ని ఎంచుకొని, నేనే ఈ నిరంతర నిఘాని కోరి తెచ్చుకున్నానా?
నా ఉద్దేశం, నేను... నేను...
మీలో కొందరికి ఇది అర్థవంతంగా అనిపించవచ్చు, కానీ...
దేవుడా.
ఒక విషయం గుర్తుంచుకోండి...
నేను కూడా అందరిలాగే జన్నించాను.
అందరిలాగానే నేను కూడా నా తొలి బుడిబుడి అడుగులు వేశాను.
అందరిలానే తొలిప్రేమలో పడ్డాను, మనస్సు విరిగిపోయిన అనుభవం నాకు కూడా ఎదురైంది.
అయినా టీవీ ముందుకు వచ్చి, మీకు ఆనందాన్ని, సమాచారాన్ని పంచే ధైర్యం నాకు ఉండింది.
ఏంటి? ఎందుకు... అది చాలా వెర్రితనం.
కానీ నేను మళ్లీ రావాలని అనుకున్నప్పుడు జనాలకు
ఆసక్తి కలిగించే అంశం, నాలో ఉన్న ప్రతిభ కూడా కాదనే విషయాన్ని
నేను గ్రహించలేకపోయాను.
వాళ్లకి ఆసక్తికరమైనది, నేను ఉచ్ఛ స్థితికి చేరుకోవడానికి కారణమైన నాలోని ప్రతిభ కాదు.
నా పేరును, నా వ్యక్తిత్వాన్ని ఫుట్ బాల్ ఆడుతూ, నా లైంగిక జీవితం గురించి
పరిశోధనలు జరపడం, అలాగే విపరీతమైన ప్రశ్నలు అడగడం
వారికి ఆసక్తి కలిగిస్తుందని నేను గ్రహించలేకపోయాను.
దేవుడా, అసలు వార్తలు చెప్పాల్సిన అవసరం నాకేంటి?
మీ టైలర్ ఎవరితో పడక పంచుకుంటున్నాడు?
అతను మంచివాడేనా?
మీకు కావలసింది, మీ బట్టలు మీకు సరిగ్గా సరిపోవడమే కదా?
ఇక నేను క్షమాపణలు చెప్పీ చెప్పీ అలసిపోయాను.
నా షోని చూడాలనుకుంటే చూడండి, లేదంటే బంద్ చేసి పడుకొని నిద్రపోండి.
నాకు కాస్త సహాయం అందిస్తారా?
-అలాగే, ఏంటో చెప్పండి? -పురుషుడు, ఎంత సేపు వేచి ఉండాలి?
-మరీ ఇంత సేపా. -సరే.
నాకే కనుక ఆరోగ్య బీమా ఉంటే నన్ను ఇంత సేపు వేచి ఉండమని చెప్పేవారా?
మేమేమీ కావాలని మిమ్మల్ని వేచి ఉండేలా చేయడం లేదు. మా వద్ద తగినంత సిబ్బంది లేరు.
-మన్నించాలి, మాకు మీ సాయం కావాలి. -ఒక్క నిమిషం ఆగండి.
-ముందు ఇక్కడికి నేను వచ్చాను. -నేను అర్థం చేసుకోగలను.
ఆమె తన తమ్ముడి కోసం వచ్చింది.
సందర్శకుల విషయంలో మేము నియమాలలో సవరణలు చేశాం. మీ వంతు వచ్చినప్పుడు చెప్తాను.
మీకు అర్థమవ్వడం లేదు. అతను ఎమర్జెన్సీ రూమ్ లో ఉన్నారని
నాకు ఒకరు కాల్ చేసి చెప్పారు, కానీ అది అతనో కాదో నాకు తెలీదు.
అది అతనే అని నిర్ధారించుకోవడానికి నేను అతడిని చూడాలి.
కాస్త ఆగండి. ఆగండి లేదా వెళ్లిపోండి. ఏది చేయాలన్నది మీ ఇష్టం.
హేయ్. నా భార్యకి ఇంతకుముందు కరోనా లేకపోయినా, ఇప్పుడు వచ్చి ఉంటుంది.
అంటే, మేము ఇక్కడ ఎంత సేపటి నుండో ఉన్నాం!
-ఇది భలే వింతగా ఉంది! -సర్, నేను మిమ్మల్ని...
అధికారమున్న సిబ్బందికి మాత్రమే ప్రవేశం
-ఆగండి. ఏం చేస్తున్నారు మీరు? -నా తమ్ముడి కోసం వెతుకుతున్నాను.
మీరు ఇక్కడికి రాకూడదు. వెళ్లిపోండి.
-సెక్యూరిటీని పిలవండి! -హాల్!
నేను డ్రగ్స్ తీసుకోలేదు. నిజంగానే, బ్రాడ్లీ, నేనేమీ తీసుకోలేదు.
నీకు ఏమీ కానందుకు ఆనందంగా ఉంది.
-ఏం జరిగింది? -నేను పొట్లాటకు దిగాను.
తన్నులు తిన్నాను.
నాకు నీ మీద చాలా కోపంగా ఉంది, కానీ నీకు ఏం కానందుకు ఆనందంగా ఉంది.
-నన్ను క్షమించు. -నేను నిన్ను వదిలివెళ్లను, సరేనా?
మాట ఇస్తున్నాను.
ఐ లవ్ యూ, బీ.
దరిద్రుడా. నన్ను భయపెట్టి చచ్చావు కదరా!
దేవుడా.
నిర్ధారితమైన & అంచనా వేయబడిన కరోనా కేసుల సంఖ్య, 600+
కేసులు, మరణాల సంఖ్య పెరుగుతోంది కనుక, దాని ప్రభావం పెరుగుతోంది
ప్రపంచం ఇప్పుడు ఒక అంచున ఉందనే విషయంలో మనందరం ఏకీభవించవచ్చు,
ఇంకా జీవితం నా ముందుకు చావో రేవో అన్న పరిస్థితిని తీసుకువచ్చింది.
నేను అసలు ఏమవ్వాలని అనుకున్నానని
నా అంతరాత్మను ప్రశ్నించుకుంటున్నాను.
ఆ తర్వాత అద్దంలోకి చూసుకుంటూ,
నిజంగా అనుకున్నట్టుగానే అయ్యానా లేదా అని ప్రశ్నించుకుంటున్నాను.
అలా చాలా మంది చేస్తారని నాకు అనిపిస్తోంది.
వాళ్లు అలా చేయాల్సిన అవసరం ఉంది.
జీవితంలో సవాళ్లు అనేవి నిరంతరం ఎదురవుతూనే ఉంటాయి.
కష్టాలు మిమ్మల్ని ఢీ కొడుతూనే ఉంటాయి.
కానీ జీవితం... అదే మరి జీవితమంటే.
నేను బతికే ఉన్నాను.
అంటే, నేను బతికి ఉన్నాననే అనుకుంటున్నాను.
నేను నిజంగానే...
చూస్తూనే ఉండండి.
ఇంకా, మీరు దీన్ని చూస్తున్నట్లయితే...
బహుశా... మీరు కూడా బతికి ఉన్నారనే నేను ఆశిస్తున్నాను.
ఇప్పుడు మనం ప్రాణాలతో ఉన్నామంటే, అందులోనూ అల్లకల్లోలంగా ఉండే ఈ విశ్వంలో,
అది మన అదృష్టమనే చెప్పాలి.
ఇంకా, మనం మనకు ఏది ముఖ్యమో తెలుసుకుంటామనే ఆశిస్తున్నాను.
ఇన్నేళ్లుగా మీరు నాకు చాలా సపోర్ట్ ఇస్తూ వచ్చారు,
అందుకు నేను మీకు హృదయపూర్వకంగా కృతజ్ఞతలు తెలుపుకుంటున్నాను.
కాబట్టి సురక్షితంగా, వివేకంగా ఉండండి.
ఇంకా, నేను...
మిమ్మల్ని తర్వాత కలుస్తాను.
ఉపశీర్షికలను అనువదించినది: అలేఖ్య